Številka: 845-1/2017

Datum: 5. 4. 2017

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi spremembe Načrta razvojnega programa (NRP) za nabavo gasilske avtolestve**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi spremembe Načrta razvojnega programa (NRP) za nabavo gasilske avtolestve.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo,
* obrazec 3: Načrt razvojnega programa (NRP)

Predlog

April 2017

Na podlagi prvega odstavka 8. člena Odloka o proračunu Mestne občine Ptuj za leto 2017 (Uradni vestnik Mestne občine Ptuj, št. 15/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o potrditvi spremembe Načrta razvojnega programa (NRP)**

**za nabavo gasilske avtolestve**

**1.**

Mestna občina Ptuj potrjuje spremenjen Načrt razvojnega programa (NRP) za nabavo gasilske avtolestve.

**2.**

Investicijski projekt se izvaja s sredstvi proračuna Mestne občine Ptuj, Ministrstva za obrambo Republike Slovenije (Uprava RS za zaščito in reševanje) in Prostovoljnega gasilskega društva Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 845-1/2017

Datum:

**Obrazložitev:**

S predlaganim sklepom popravljamo finančno konstrukcijo investicije po stalnih cenah v Načrtu razvojnega programa (NRP) za nabavo gasilske avtolestve.

Z omenjenim projektom se je Mestna občina Ptuj skupaj s PGD Ptuj ter v sodelovanju z ostalimi občinami Spodnjega Podravja (19), prijavila na javni poziv za sofinanciranje nakupa gasilskega vozila za gašenje in reševanje z višin za leto 2017, ki ga je razpisalo Ministrstvo za obrambo RS (MORS), Uprava Republike Slovenije za zaščito in reševanje. V skladu z razpisnimi pogoji in merili, smo ob obravnavi vlog strani MORS prejeli sklep, št. 8451-17/2017-5 z dne 23. 3. 2017, o izpolnjevanju pogojev in dodelitvi sredstev v skupni višini 207.000,00 EUR.

Vrednost investicijskega projekta, gledano na predvideno finančno konstrukcijo, ki jo je mestni svet, v obliki Dokumenta identifikacije investicijskega projekta (DIIP), potrdil na svoji 25. redni seji dne 23. 1. 2017, znižujemo s predlaganih 740.000,00 EUR z DDV na 707.000,00 EUR z DDV. Zaradi manjšega obsega pridobljenih sredstev s strani ministrstva, smo iz finančne konstrukcije izvzeli stroške rednega 12-letnega servisiranja, ki tako ne bodo zajeti v ceni nakupa vozila. Omenjeni stroški se bodo poravnali vsako leto posebej ob servisu.

Investicijski projekt se bo izvajal s sredstvi proračuna Mestne občine Ptuj, Ministrstva za obrambo RS (Uprava RS za zaščito in reševanje) in PGD Ptuj.

**VIRI FINANCIRANJA**

|  |  |  |  |  |
| --- | --- | --- | --- | --- |
| **VIRI FINANCIRANJA** | **DINAMIKA FINANCIRANJA** | | | **DELEŽ %** |
| **2017** | **2018** | **SKUPAJ** | **SKUPAJ** |
| **MO Ptuj** | 200.000,00 | 200.000,00 | 400.000,00 | **56,58** |
| **MO Ptuj – požarna tak.** | 23.630,00 | 23.630,00 | 47.260,00 | **6,68** |
| **MORS (URSZR)** | 207.000,00 | 0,00 | 207.000,00 | **29,28** |
| **PGD Ptuj** | 26.370,00 | 26.370,00 | 52.740,00 | **7,46** |
| **SKUPAJ** | **457.000,00** | **250.000,00** | **707.000,00** | **100** |

Odlok o proračunu Mestne občine Ptuj za leto 2017 v prvem odstavku 8. člena določa, da lahko župan spreminja vrednost projektov v načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet.

V načrt razvojnih programov dodajamo nove vire financiranja gasilske avtolestve in tako prikazujemo celotno vrednost investicije, ki je usklajena z investicijskim programom.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran SENČAR,**

Mag. Janez Merc **župan Mestne občine Ptuj**

Matej Gajser